Μαρία Ραφαηλίδου

Η Μαρία Ραφαηλίδου (Αμπελόκηποι Θεσσαλονίκης, 2007) είναι Ελληνίδα αθλήτρια του στίβου, που ειδικεύεται στη σφαιροβολία και η οποία θεωρείται από τα μεγαλύτερα ταλέντα του ελληνικού στίβου.https://worldathletics.org/athletes/greece/maria-rafailidou-14978785

 Καριέρα 
Γεννήθηκε και μεγάλωσε στη Θεσσαλονίκη, ενώ ξεκίνησε από πολύ μικρή ηλικία τον κλασικό αθλητισμό, μετά από παρότρυνση του πατέρα της.

Από τα πρώτα της βήματα έδειξε το ταλέντο της, αγωνιζόμενη με τον σύλλογο της Θεσσαλονίκης, ΑΠΣ Πυγμή. Σημαντικό ρόλο στην εξέλιξή της έπαιξε ο προπονητής της και πατέρας της, Γιάννης Ραφαηλίδης, παλιός αθλητής της σφυροβολίας.

Στο Ευρωπαϊκό Πρωτάθλημα Κ20 του 2025, που διεξήχθη στο Τάμπερε της Φινλανδίας, κατέκτησε το χρυσό μετάλλιο με βολή στα 16,16 μέτρα, σημειώνοντας την καλύτερη επίδοση στον αγώνα και χαρίζοντας στην Ελλάδα το πρώτο της μετάλλιο στο αγώνισμα της σφαιροβολίας γυναικών σε Ευρωπαϊκό επίπεδο.https://eleftherostypos.gr/sports/thriamvos-sti-sfairovolia-chrysi-i-maria-rafailidou-sto-evropaiko-k20https://www.fosonline.gr/sports/stivos/article/352816/eyropaiko-k20-xryso-metallio-sti-sfaira-i-maria-rafailidoy Στην πρώτη της προσπάθεια, η Ραφαηλίδου σημείωσε 15,58 μέτρα, ακολουθούμενη από 15,28 μέτρα, και στην τρίτη βολή έφτασε στα 16,16 μέτρα, εξασφαλίζοντας τη νίκη.

Το 2024 είχε επίσης διακριθεί στο Ευρωπαϊκό Πρωτάθλημα Κ18, όπου κατέκτησε επίσης το χρυσό μετάλλιο. Η Ραφαηλίδου κατέχει το πανελλήνιο ρεκόρ Κ18 στη σφαιροβολία με 18,70 μέτρα, επίδοση που σημείωσε στο Πανελλήνιο Πρωτάθλημα Κ18 στην Πάτρα τον Ιούνιο 2024 και χρίστηκε πρωταθλήτρια Ελλάδας στις γυναίκες.

Τον Μάιο 2025, η Ραφαηλίδου, μετά από πρόταση, επέλεξε τις ΗΠΑ για προπτυχιακές σπουδές, έχοντας εξασφαλίσει πλήρη υποτροφία από πανεπιστήμιο στο Κάνσας.

 Παραπομπές 

Κατηγορία:Έλληνες αθλητές του στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου